Paradressurrytteren Line Kongensgaard vendte i dag hjem fra et stort internationalt stævne i Tyskland med bagagen fuld af førstepladser.

Familier og venner var troppet op i Aalborg Lufthavn for at hylde Line Kongensgaard, der i dag landede efter et udbytterigt internationalt stævne i den tyske by Mannhiem. Sammen med hesten Laponio vandt hun to førstepladser i den individuelle klasse for ryttere med en skadesgrad på fire. Udover de flotte resultater på egen hånd, blev det også til en førsteplads i holdkonkurrencen sammen med de øvrige danske landsholdsryttere. De flotte resultater betyder, at den 20-årige rytter fra Arden nu skal med til EM på hjemmebane senere på året. - Nu skal jeg bare hjem og træne. Jeg havde på forhånd ikke regnet med, at jeg ville kvalificere mig, men selvfølgelig håbet, så det er bare dejligt med sådan en bonus.